Cremona inaugura el jardí que du per nom Ciutat d'Alaquàs
16/04/2009

# Cremona inaugura el jardí que du per nom Ciutat d'Alaquàs

*   16/04/2009
*   [Imprimir](#)
*   Compartir
*    https://www.alaquas.org/documento.asp?id\_do=11324

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11324%2F0&title=Ajuntament%20d%27Alaqu%C3%A0s.%20Premsa.Cremona%20inaugura%20el%20jard%C3%AD%20que%20du%20per%20nom%20Ciutat%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11324/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11324/210420092115060_Form_4.jpg)](https://www.alaquas.org/ficheros/documentos/2009/2/11324/210420092115060_Form_10.jpg "<a href='https://www.alaquas.org/ficheros/documentos/2009/2/11324/210420092115060_Form_10.jpg' target=_blank><i class='fa fa-external-link' aria-hidden='true'></i>.Cremona inaugura el jardí que du per nom Ciutat d'Alaquàs</a>")

Aquesta és una iniciativa més del Comune di Cremona per commemorar el Vé aniversari de l'agermanament entre ambdues ciutats

El dijous 16 d'abril a les 17:30 hores de la vesprada va tindre lloc a Cremona la inauguració del nou jardí que passarà a anomenar-se Ciutat d'Alaquàs. Es tracta d'una proposta del Comune di Cremona per commemorar el Vé aniversari de l'agermanament entre Alaquàs i aquesta ciutat italiana, de la mateixa manera que l'Ajuntament d'Alaquàs va decidir batejar amb el nom de Ciutat de Cremona el col·legi número 5 d'Alaquàs.

El nou jardí Ciutat d'Alaquàs és un nou espai verd ubicat en una de les zones més conegudes de Cremona, junt a la via Argine Pannizza, la piazza Caccia i el largo Ragazzi del 99. Ha estat dissenyat com a nou espai d'oci per a la ciutadania amb diverses zones de jocs per a xiquets i xiquetes, tres àrees de picnic dotades de taules i bancs, una font pública, un nova àrea canina i un camp per a practicar esports com el basquet.

La decisió de donar el nom de Ciutat d'Alaquàs a aquest nou espai públic de Cremona va ser anunciada públicament el passat diumenge 5 d'abril pel Sindaco d'aquesta ciutat italiana, Gian Carlo Corada, en la inauguració de l'exposició ‘Suite 347' del pintor Pablo Picasso, a la que va assistir l'Alcalde d'Alaquàs, Jorge Alarte, un dels actes centrals de la programació prevista pels dos ajuntaments per commemorar l'aniversari que es celebra enguany.

Els orígens de les relacions entre Alaquàs i Cremona es remunten al segle XVI, quan la família Pardo de la Casta hereta el senyoriu d'Alaquàs i ordena construir el Castell d'Alaquàs el 1582. Un segle després, en Félix Pardo de la Casta és designat Governador de Cremona en l'estat de Milán l'any 1675. En aquest punt comencen els llaços en comú de la ciutat italiana amb Alaquàs. Félix Pardo de la Casta s'instal·la a Itàlia casant-se i aconseguint un rellevant lloc social. Així, la seua descendència continua heretant els drets d'Alaquàs fins que recau, en 1772, en la família cremonesa Manfredi. Aquesta unió històrica lliga les dues poblacions fins 1870 quan el Castell d'Alaquàs acaba sent propietat de particulars.

Arrel de l'inici del procés de recuperació del Castell d'Alaquàs per a la ciutadania, el col·lectiu local Quaderns d'Investigació, que ja havia publicat diversos articles centrats en els nexes entre Alaquàs i Cremona, proposa recuperar aquesta relació que tant ha marcat la història de les dues ciutats. S'inicien així, de nou, els contactes i prompte comencen a organitzar-se diverses activitats en comú que culminen el 3 de gener de 2004 amb la signatura oficial del protocol d'Agermanament que va estar presenciat per un ampli grup de veïns d'Alaquàs i protagonitzat per un Correfoc típic de les Festes Majors d'Alaquàs. Des d'aleshores, i amb el compromís de construir una Europa unida, fomentant l'intercanvi cultural entre ambdues ciutats, els ajuntaments inicien un important treball per impulsar projectes en comú.